钦定古今图书集成/明伦汇编/皇极典/第064卷 > 唐十二
## 钦定古今图书集成/明伦汇编/皇极典/第064卷 > 唐十二

### 德宗本纪下

按《旧唐书德宗本纪》，“贞元元年正月丁酉朔，御含元
殿，受朝贺，礼毕，宣制大赦天下，改元贞元。戊戌，大风
雪寒，去秋螟蝗，冬旱，至是雪寒甚，民饥冻，死者踣于
路。丁未，以饶州刺史卢惎为福州刺史、福建观察使。
癸丑，始闻太子太师、鲁郡王颜真卿为希烈所害。追
赠司徒，废朝五日，谥曰文忠，仍特授男𫖳硕等官。壬”
戌，以吉州长史卢杞为沣州别驾，寻卒。二月丙寅朔，
遣工部尚书贾耽、侍郎刘太真分往东都、两河宣慰
河南、河北饥米，㪷千钱。癸未，李抱真、严振来朝。寒食
节，上与诸将击鞠于内殿。丙戌，以检校秘书监金良
相为检校太尉、使持节、大都督、鸡林州刺史、宁海军
使，袭封新罗王。辛卯，大雨。三月丙申朔，以蜀州刺史
韩洄为兵部侍郎，以汴东水陆运等使、左庶子包佶
为刑部侍郎。辛丑，户部侍郎、判度支元琇兼诸道水
陆运使。丁未，李希烈陷南阳，杀首将黄金岳。甲寅，诏
宰臣宣谕御史，“今后上封弹奏，人自陈论，不得群署
章疏。”戊午，宣武帅刘洽检校司空。以汴滑节度使李
澄为滑州刺史，充郑滑节度使；加李纳司空。夏四月
乙丑朔，晋王谊改封舒王。癸酉，鄂岳观察使李谦为
洪州刺史、江西都团练观察使。丁丑，以江西节度使
嗣曹王皋为江陵尹、荆南节度使。己卯，改滑州永平
军名曰“义成。”江陵度支院失火，烧租赋钱谷百馀万。
时关东大饥，赋调不入，由是国用益窘。关中饥民蒸
蝗虫而食之。汴帅刘洽赐名元佐。五月癸卯，分命朝
臣祷群神以祈雨。蝗自海而至，飞蔽天，每下则草木
及畜毛无复孑遗。谷价腾踊。辛酉，以河阳都知兵马
使雍希颜为河阳怀都团练使。六月丙子，以兵部侍
郎韩洄为京兆尹。辛巳，刘元佐兼汴州刺史。壬午，以
工部尚书贾耽兼御史大夫、东都留守、都畿汝州防
御使；以汴州刺史薛玨为河南尹。辛卯，以左金吾卫
大将军韦皋检校户部尚书，兼成都尹、御史大夫、剑
南西川节度观察使；以国子祭酒董晋为左金吾卫
大将军。幽州朱滔卒，赠司徒。秋七月甲午朔，河东节
度使马燧自河中行营来朝。庚子，大风拔树。辛丑，以
左散骑常侍李泌为陕州长史、陕虢都防御观察陆
运使。丙午，以镇海军、浙江东西道节度使韩滉检校
尚书左仆射、同平章事、江淮转运使，以河南尹薛玨
为河南水陆运使。戊申，马燧还行营。辛亥，加检校工
部尚书王士真为德棣都团练观察使。壬子，以前涿
州刺史、兼御史中丞刘平为幽州御史大夫、幽州卢
龙节度副大长史兼使知节度、管理度支营田观察、
押奚契丹、经略卢龙等军使。丁巳，以左散骑常侍柳
浑为兵部侍郎。庚申，以谏议大夫高参为中书舍人。
关中蝗食草木都尽，旱甚，灞水将竭，井多无水。有司
计度支钱谷，才可支七旬。甲子，诏曰：“人事失于下，则
天变形于上。咎征之作，必有由然。自顷以来，灾沴仍
集，雨泽不降，绵历三时，虫蝗继臻，弥亘千里，菽粟翔
贵，稼穑枯瘁。嗷嗷蒸人，聚泣田亩。兴言及此，实切痛
伤，遍祈百神，曾不获应。方悟祷祠非救灾之术，言词
非谢谴之诚，忧心如焚，深自刻责。得非刑法舛缪，忠
良郁湮，暴赋未蠲，劳师靡息，事或无益，而重为烦费，
任或非当，而横肆侵蟊？有一于兹，足伤和气。本其所
以，罪实在予。万姓何辜，重罹饥殍，所宜出次贬食，节
用缓刑，侧身增修，以谨天戒。朕自今视朝，不御正殿，
有司供膳，并宜减省，不急之务，一切停罢。除诸军将
士外，应食粮人诸色用度，本司本使长官商量减罢，
以救凶荒。俟岁丰登，即令复旧。”甲子，李怀光大将尉
珪以焦蓠堡降。丁卯，怀光将徐庭光以长春宫兵六
千人降。甲戌，朔方大将牛名俊斩李怀光，传首阙下。
马燧收复河中。丁丑，始雨。己卯，诏：“朕诚信未著，抚御
失宜，致使功臣陷于诛戮，谓之克敌，能不愧心。然以
怀光一家，在法无舍，念其昔居将相，尝寄腹心，罪虽
挂于刑书，功已藏于王府。以千纪之迹，固合灭身；以
赴难之勋，所宜有后。宜以怀光男一人为嗣，赐庄宅
各一区，仍还怀光尸首，任其收葬。怀光妻诸儿女递
送沣州，委李皋逐便安置，使得存立。其出嫁女诸亲
并释放。陷贼将士，一切并与洗雪。河中、绛百姓，给复
一年。北平王马燧、咸宁王浑瑊并与一子五品正员官，燧可侍中，瑊可检校司空。”骆元光、“韩游瓌、唐朝臣
各赐实封二百户，与一子六品正员官。昨河中行营
将士共赐二十万端匹，以充宴赏，放归本道。”新除中
书侍郎、平章事张延赏为尚书左仆射。时宰相刘从
一病，诏征延赏。李晟与延赏有隙，自凤翔上表论之。
延赏罢镇西川，还行至兴元，改授左仆射。戊子，前河
阳节度使、检校尚书左仆射、开封郡王李芃卒。九月
己亥，幽州节度刘怦病，请以子济权知军州事，从之。
癸卯，以牛名俊为丹州刺史。御史大夫崔纵奏：“准制
勘会内外官员，商量并省停减，详议闻奏者。伏以兵
戎未息，仕进颇多，在官者既合序迁，有功者又颁褒
赏。比来每至选集，不免据阙留人，常患遗才，仍招怨
望。况有恩诏，甄录功劳，诸道叙优，人数甚广，见须处
置，不可稽留。今若停减吏员，实恐未便于事，非但成
优者无官可授，抑又叙进者无路可容，本冀便人，翻
成敛怨。事仍旧贯，以适时宜，更待事平，然后经度。”制
从之。乙巳，上御正殿，策贤良方正、能直言极谏等三
科举人。辛亥，宰相刘从一以疾辞任，授户部尚书。庚
申，刘从一卒。幽州节度使刘怦卒。辛巳，以权知幽州
卢龙军府事刘济为幽州长史、兼御史大夫、幽州卢
龙节度观察、押奚契丹两蕃等使。丙戌，浑瑊自河中
来朝。十一月癸巳朔，山南严震来朝。癸卯，上亲祀昊
天上帝于圆丘。时河中浑瑊、泽潞李抱真、山南严震、
同华骆元光、邠宁韩游瓌、《鄜坊》、唐朝臣、奉诚、康日知
等大将侍祠郊坛毕，还宫，御丹凤楼，大赦天下。丁丑，
诏“文武常参官共赐钱七百万贯”，以岁凶谷贵，衣冠
窘乏故也。十二月戊辰，诏延英视事日，令常参官七
人引对，陈时政得失。自是群官互进，有不达理道者，
因多诋讦，不适事宜，上亦优容遣之。

二年春正月壬辰朔，以岁饥罢《元会》，礼也。丙申，诏以
民饥，御膳之费减半，宫人月共粮米都一千五百石，
飞龙马减半料，台郎御史与兼官。”出为《畿赤令》。庚子，
大雪，平地尺馀。壬寅，以散骑常侍刘滋、给事中崔造、
中书舍人齐映并守本官、同中书门下平章事，门下
侍郎、平章事卢翰为太子宾客。丁未，以礼部侍郎鲍
防为京兆尹，京兆尹韩洄为刑部侍郎，国子祭酒包
佶知礼部贡举。以江陵少尹李复为容州刺史、本管
经略使。癸丑，以御史大夫崔纵为吏部侍郎，谏议大
夫、知制诰，翰林学士吉中孚为户部侍郎、判度支两
税，元琇判诸道盐铁榷酒。诏宰相齐映判兵部，李勉
判刑部，刘滋判吏部、礼部，崔造判户部、工部。甲寅，诏
天下两税钱物，委本道观察使、刺史差人送上都。其
先置诸道水陆转运使及度支巡院、江淮转运等使，
并停。”时崔造专政，改易钱谷，职事多隳败。造寻以忧
病归第。二月癸亥，山南樊泽奏，破希烈将杜文朝之
众五千，擒文朝以献。乙丑，鹿入含元殿，卫士执之。甲
戌，户部侍郎元琇为尚书左丞，京兆少尹李竦为户
部侍郎、判盐铁榷酒。三月壬寅，滑州李澄奏破希烈
之众于郑州。乙巳，以司农卿李模为黔中观察使。四
月丙寅，淮西李希烈为其牙将陈仙奇所鸩，并诛其
妻子，仙奇以淮西归顺。戊辰，以前黔中观察使元全
柔为湖南观察使。辛巳，陜州观察使李泌奏：卢氏山
冶出瑟瑟，请禁以充贡奉。”上曰：“瑟瑟不产中土，有则
与民共之，任人采取。”甲申，诏以淮西牙将陈仙奇为
蔡州刺史、淮西节度使，都统刘元佐、李澄、曲环、李皋、
贾耽、张建封各与一子正员官，赏平淮、蔡功也。丁未，
以剑南东川节度使李叔明为太子太傅，以东川兵
马使王叔邕为梓州刺史、剑南东川节度使。五月丙
申，自“癸巳大雨，至于兹日。饥民俟夏麦将登，又此霖
澍，人心甚恐，米㪷复千钱。”丁酉，以伊西北庭节度留
后杨袭古为北庭大都护、伊西北庭节度度支营田、
瀚海等使。己亥，百寮请上复常膳。是时，民久饥困，食
新麦过多，死者甚众。伊西北庭节度使李元忠卒，赠
司空。辛酉，大风雨，街陌水深数尺，人有溺死者。癸未，
横海军使、沧州刺史程日华卒，以其子怀直权知军
州事。秋七月戊子，黔中观察使理所复在黔州。辛卯，
以开州别驾白志真为果州刺史。乙未，福建观察卢
惎卒。己酉，以虔王谅为申、光、随、蔡节度大使，以淮西
兵马使吴少诚为蔡州刺史、知节度留后，加东都留
守贾耽《东都畿唐汝邓都防御观察使；以陇右行营
节度使曲环为陈许节度使。戊午，以鄜坊节度唐朝
臣为单于大都护、振武绥银节度使，右金吾大将军
论惟明为鄜州刺史、鄜坊都防御观察使。己巳，以金
吾大将军董晋为尚书右丞。庚辰，右散骑常侍蒋沇
卒。丙戌，吐蕃寇泾、陇，邠、宁诸镇守闭壁自固，京师戒
严。遣河中节度骆元光镇咸阳。九月，诏：“左右金吾及
十六卫将军，故事皆择勋臣出镇方隅，入居侍从。自
天宝艰难之后，卫兵虽然废阙，将军品秩犹高。此诚
文武勋臣出入转迁之地，宜增禄秩，以示优崇，并宜
加给料钱及随身粮课。仍举故事，置武班朝参，其廊

理，必藉兼才，文武递迁，不全限隔。自今内外文武缺
官，于文武班中量才望相参叙用。仍依故事，于本卫
量置卫兵，所司条件以闻。丁酉，义成军节度、郑滑观
察等使、检校尚书左仆射、滑州刺史、武威郡王李澄
卒。以东都畿唐、邓汝等防御观察使贾耽检校尚书
右仆射，兼滑州刺史、义成军节度、郑滑等州观察使。
戊戌，以吏部侍郎崔纵检校礼部尚书、东都留守、东
都畿唐邓汝防御观察使。己亥，敕“左右卫上将军、大
将军并于衙内宿。乙巳，吐蕃寇好畤，京师戒严。李晟
部将王佖击吐蕃于汧阳城，败其中军。辛亥，寇凤翔，
李晟出师御之，一夕而退。冬十月壬午，奏“关内、河中、
河南等道，秋夏两税青苗等钱，悉折纳粟麦，兼加估
收籴以便民。从之。是月，李晟破吐蕃摧沙堡。十一月
甲午，册淑妃王氏为皇后。乙未，两浙节度使韩滉来
朝。丁酉，册皇后王氏。是日后崩，谥曰昭德。辛丑，吐蕃
陷盐州。壬寅，刘元佐、曲环、鄂岳卢元卿并来朝。十二
月丁巳，以韩滉兼度支、诸道盐铁转运使。吐蕃陷夏
州，又陷银州。庚申，以给事中、同平章事崔造为右庶
子。贬尚书右丞、度支元琇为雷州司户。为韩滉诬奏，
人以为非罪，谏官屡论之。辛未，凤翔李晟来朝。壬申，
京城畿内榷酒，每㪷榷钱一百五十文，蠲酒户差役，
从度支奏也。

“三年春正月丙戌朔。”壬寅，以左仆射张延赏同中书
门下平章事。乙巳，礼部侍郎薛播卒。辛亥，以户部侍
郎李谏为鄂岳观察使。壬子，以兵部侍郎柳浑同中
书门下平章事。刘滋守本官，罢知政事。中书舍人、平
章事荠映贬夔州刺史。戊寅，度支盐铁转运使、镇海
军节度、浙江东西道观察等使、检校左仆射、同中书
门下平章事、晋国公韩滉卒，赠太傅。以果州刺史白
志真为润州刺史、兼御史大夫，浙西观察使、宣州刺
史皇甫政为越州刺史、浙东观察使。三月庚寅，诏“今
年朝集使宜停。”丙午，凤翔陇右元帅副兵马使吴诜
为福建观察使，凤翔都虞候邢君牙为凤翔尹、本府
团练使。丁未，制“凤翔陇右泾原四镇”、北庭管内兵马
副元帅、凤翔陇右道节度使、奉天靖难功臣、司徒、兼
中书令、凤翔尹、上柱国、西平郡王、食实封一千五百
户李晟可太尉兼中书令。庚戌，以晟甥元帅兵马使
王佖为右威卫上将军。辛亥，河东马燧来朝。时蕃相
尚结赞使大将论《颊热》卑辞厚意告马燧请两国同
盟和好。上疑其不诚，不允。故燧自将论颊热入朝，盛
言蕃相请盟，可以保信，上乃从之，许盟于平凉。夏，四
月庚申，诏：“蕃寇虽退，疆理犹虞，安边之策，必有良算。
宜令常参官各陈边事，随所见封进以闻。”入蕃使崔
翰奏，于蕃中诱问给役者，求《蕃国人马真数》，云：凡五
万九千馀人，马八万六千匹，可战者仅三万人，馀悉
老幼。庚午，御麟德殿，试《定难乐曲》，马燧所献。五月丁
亥，以侍中浑瑊为吐蕃清水会盟使，兵部尚书崔汉
衡副之。瑊与骆元光率师二万往会盟所。丁酉，以左
丞畅悦为湖南观察使。戊戌，左右神策、左右龙武各
加将军一员。丙午，以岭南节度使杜祐为尚书右丞，
以容管经略使李复为广州刺史、岭南节度使。蕃相
尚结赞请改会盟之所于原州之土梨树。神策将马
有麟奏：“土梨地多险厄，恐蕃军隐伏，不如平凉川，其
地坦平，又近泾州。”乃改盟于平凉川。十月，东都、河南、
江陵、汴州、扬州大水，漂民庐舍。闰月乙卯，以国子司
业裴胄为潭州刺史、湖南观察使。戊午，陜虢李泌献
瑞麦，一茎五穗。庚申，诏省“州县官员，上州留上佐录
事参军、司户、司士各一员，中州上佐录事参军、司户、
司兵各一员，下州上佐、录事、司户各一员，京兆、河南
两府司录、判司及四赤丞、簿、尉量留一半，诸赤畿县
留令、丞、尉各一员。”时宰相张延赏请减官收俸料以
助军讨吐蕃故也。壬戌，日有黑晕，自辰及申方散。癸
亥，以荆南节度使、检校户部尚书、嗣曹王皋为襄州
刺史、山南东道节度、襄邓郢安随唐等州观察使；以
山南东道节度使樊泽为江陵尹、荆南节度使。辛未，
侍中浑瑊与吐蕃宰相尚结赞同盟于平凉，为蕃兵
所劫，堿狼狈遁而获免，崔汉衡已下将吏陷没者六
十馀人。癸酉，遣使赍书以让结赞，蕃界不受。戊寅，枉
矢坠于虚危。辛巳，以少府监卢岳为陕虢观察使。是
月，太白昼见，凡四十馀日。六月丙戌，以检校司徒、侍
中马燧为司徒、兼侍中，以赞吐蕃之盟失策而罢兵
柄也。以陕虢观察使李泌为中书侍郎、平章事，以左
龙武将军李自良为检校工部尚书、太原尹、河东节
度使。乙巳，浙西观察使白志真卒。是月，吐蕃驱盐、夏
二州居民，焚其州城而去。七月甲寅，浑瑊自盟所来，
素服待罪，释之。乙卯，诏：“朕顷缘兴师备边，资用不给，
遂权议减官，以务集事。近闻授官者，皆已随牒之任，
扶老携幼，尽室而行，俸禄未请，归还无所。衣冠之弊，
流寓何依？其先敕所减官员，并依仍旧。初既减员，内
外咨怨。张延赏”、李泌初入相，乃讽谏官论之，故下此诏。丙辰，平凉陷蕃官员崔汉衡已下各与一子正员
官。以左羽林大将军韩潭为夏州刺史、夏绥、银等州
节度使。壬申，赐骆元光姓曰李元谅。尚书左仆射、同
中书门下平章事。张延赏薨，赠太保。癸酉，复置《吏部
小选》。八月辛巳朔，日有食之。丁亥，陷蕃，兵部尚书崔
汉衡得还。己丑，以兵部侍郎、平章事柳浑为散骑常
侍，罢知政事。壬申，以给事中王纬为润州刺史、江西
观察使，常州刺史刘赞为宣州刺史、宣歙池观察使。
戊戌，贬前门下侍郎、同平章事萧复为太子左庶子、
饶州安置，坐宗人位佩儒、《偲鼎》等连郜国长公主奸
蛊事也。戊辰，吐蕃犯塞，诸军戒严。九月丁巳，吐蕃大
掠汧阳、吴山、华亭界，民庶徙于安化峡西。庚申，左庶
子崔造卒。癸亥，回纥可汗遣使合阙将军，请昏于我，
许以盛安公主降之。丙寅，吐蕃陷华亭，又陷泾州之
连云堡。甲戌，吐蕃退，俘掠邠、泾、陇等州民户殆尽，自
是蕃寇常至泾、陇。十月，吐蕃修源州城屯，据之。丁亥，
太子太傅李叔明卒。丙戌，神策将魏循上言，“射生将
韩钦绪等十馀人，与资敬寺妖僧李广弘同谋不轨。
广弘自言当为人主，约十月十日大举，已署置将相
名目。”诏捕劾之，连坐死者百馀人。钦绪，游瓌之子，特
赦之。是月，复降鱼书，停刺史务。十一月丁丑，以湖南
观察使赵憬为给事中。是夜，京师地震者三，乌巢散
落。壬申，禁商人不得以口、马、兵械市于党项。辛丑，鄜
坊节度使论惟明卒。是岁，作元英观于大明宫北垣。
四年春正月庚戌朔，上御丹凤楼，制曰：“朕以菲薄，托
于王公之上，恭承天地之序，虔奉祖宗之训，遐想至
理，思臻大和，而诚不感物，化不柔远，声教犹郁，征赋
仍繁。顷者务于安人，不惮屈己，与西蕃结好，申以齐
盟。而戎心不厌，背义亏信，劫胁士庶，屡犯封疆，元元
何辜，皆朕之失。乃者辇毂之下，凶狂结构，上帝垂祐，
悉自伏诛，刑以止杀，谅非获已。今三阳布和，万物资
始，思与群公兆庶，惟新政理。宜敷在宥之泽，以覃作
解之恩。可大赦天下，大辟已下罪咸赦除之。”是日质
明，含元殿前阶基栏槛坏损三十馀间，压死卫士十
馀人。京师地震。辛亥，又震；壬子，又震。壬戌，以左龙武
大将军王西曜为麟州刺史、鄜坊丹延节度使。丁卯，
京师地震；戊辰，又震；庚午，又震。以宣武军行营节度
使刘昌为泾州刺史、四镇北庭行军、泾原等州节度
使。癸酉，京师地震。甲戌，以华州潼关节度使李元谅
兼陇右节度使、临洮军使。乙亥，地震，金、房尤甚，江溢
山裂，庐舍多坏，居人露处。陈留雨木如大指，长寸馀，
有孔通中下，而植于地，凡十里许。辛巳，李泌以京官
俸薄，请“取中外给用除陌钱及阙官俸外，一分职田，
额内官俸及刺史执刀、司马军事”等钱，令户部别库
贮之，以给京官月俸，令御史中丞窦参专掌之，岁得
钱三百万贯，谓之“户部别处钱”，朝臣岁不过五十万，
常有二百馀万以资国用。壬午，地震。甲申，又震，乙酉，
又震，丙申，又震。甲辰，太仆郊牛生犊，六足，又豕生两
首四足。筑延喜门北复道，属永春门。泾原刘昌复筑
连云堡。戊辰，鹿入京师市门。甲寅，地震。宴群臣于麟
德殿，设《九部乐》，内出舞，马上赋诗一章，群臣属和。己
未，地震。丁卯，有司条奏省官，其左右常侍、太子宾客
请依前置四员，从之。庚午，地震。诏泾原刘昌于平凉
会盟，所收被害将士骸骨，葬于浅水原，为二冢，立石
堠志之，题曰“怀忠冢。”辛未，地震。中书省梧树有鹊，以
泥为巢。癸巳，以太子左庶子畅悦为桂管观察使，改
左右射生为左“右神威军。”福建兵乱，逐观察使吴诜。
丁未，陇右李元谅筑良原城。丁巳，右龙武统军张伯
仪卒。辛酉，以吉州刺史张庭为安南都护、本管经略
使，昇郓州为大都督府。壬戌，加置谏议大夫八员，分
中书四员为右，门下四员为左。检校左庶子萧复卒
于饶州。丙寅，地震。丁卯，又震。月犯岁星。辛未，太子宾
客吴凑为福建观察使。乙亥，荧惑、岁镇三星聚营室，
凡二十日。是月，吐蕃寇泾、邠、宁、庆、鄜等州，焚彭原县。
边将闭城自固，贼驱人畜三万计，凡二旬而退。“吐蕃
入寇以秋冬，今盛暑而来，华人陷蕃者道之也。”六月
丁丑，鄂岳观察使李竦卒。乙酉，以尚书左丞杜祐为
陕州长史、陜虢观察使。征夏县处士先除著作郎阳
城为谏议大夫。城以褐衣诣阙，上赐之章服而后召。
乙丑，桂管都防御观察使畅悦卒。乙未，以谏议大夫
何士干为鄂、岳、沔、蕲、黄等州都团练观察使。乙亥，封
皇子、皇弟邕王谅等七人为王，兼卿监、祭酒等官。癸
卯，荧惑退行入羽林。秋七月庚戌，以左金吾将军张
献甫为邠宁节度使、“陈许防御兵马使韩全义检校
工部尚书，充长武城及诸军行营节度使。”癸丑，邠宁
军因韩游瓌受代，惮张献甫之严，乘其无帅，纵兵大
掠，仍胁监军杨明义奏请范希朝为帅，都虞候杨朝
晟斩其乱首二百馀人，方定朝命，仍以希朝副献甫。
己未，奚、室韦寇振武军。壬戌，诏以太尉、中书令、西平
郡王李晟长子愿为银青光禄大夫、太子宾客，赐勋

尚书崔汉衡为晋州刺史、晋慈隰观察使。壬申，诏：“嗣
王、郡王朝会，班位在本官班之上，左右庶子，准令在
左右丞侍郎之下，诸司四品之上。今在少卿之下，非
也，宜改之。”乙亥，以苏州刺史孙晟为桂州刺史、桂管
观察使。荆河自陕州至河阴，水色如墨，流入汴口，至
汴州，一宿而复。又汴、郑管内乌，皆入田绪、李纳之境，
㘅柴为城，方十馀里，高二三尺。绪、纳恶而去之，信宿
复如之，乌口皆流血。八月，以权判吏部侍郎吉中孚
为中书舍人。乙酉，检校司徒兼太子太师、汧国公李
勉薨。甲午，京师地震，其声如雷。九月丙午，诏：“比者卿
士内外左右朕躬，朝夕公门，勤劳庶务。今方隅无事，
丞庶小康。其正月晦日、三月三日、九月九日三节日，
宜任文武百寮选胜地追赏为乐。每节宰相及常参
官共赐钱五百贯文，翰林学士一百贯文，左右神威、
神策等军”每厢共赐钱五百贯文，金吾、英武、威远诸
卫将军共赐钱二百贯文，客省奏事共赐钱一百贯
文，委度支每节前五日支付，永为常式。戊申，晋慈隰
观察使崔汉衡加都防御使名。癸丑，赐百寮宴于曲
江亭，仍作《重阳赐宴诗》六韵赐之，群臣毕和。上品其
优劣，以刘太真、李纾为上等，鲍防、于召为次等，张濛、
殷亮等二十人又次之，唯李晟、马燧、李泌三宰相之
诗，不加优劣。庚申，吐蕃寇邠、宁、坊等州。冬十月，诏中
书门下选常参官曾为牧宰有理行者以名闻。宰臣
奏于颀、董晋等十二人前任有治迹。诏颀等于左右
丞听各言政要，左右丞条奏，上乃御宣政殿，亲试其
言而后用之。丙戌，以右神策将军李长荣为河阳三
城、怀州团练使，仍赐名“元。”戊子，回纥公主将妾媵六
十馀人、马二千匹来迎咸安公主，命刑部尚书关播
送公主归蕃。十二月辛巳，少府监李观卒。

五年春正月壬辰朔。乙卯，诏：“四序嘉辰，历代增置，汉
崇上巳，晋纪重阳，或说禳除。虽因旧俗，与众共乐，咸
合当时。朕以春方发生，候及仲月，勾萌毕达，天地和
同，俾其昭苏，宜助畅茂。自今宜以二月一日为中和
节，以代正月晦日，备三令节数，内外官司休假一日。”
宰臣李泌请中和节日，令百官进《农书》，司农献穜稑
之种，王公戚里上春服，士庶以刀尺相问遗。村社作
《中和酒》，祭勾芒，以祈年谷，从之。丁卯，右散骑常侍、宜
城县子柳浑卒。二月己丑，贬京兆尹郑叔则为永州
长史。戊戌，以沧景留后程怀直为沧景观察使。庚子，
以大理卿董晋为门下侍郎、同中书门下平章事，以
御史中丞窦参为中书侍郎、平章事兼转运使；以户
部侍郎班宏为户部尚书，依前度支转运副使。三月
甲辰，中书侍郎、同平章事李泌卒。乙卯，以兵部郎中
姚南仲为御史中丞，司农卿薛玨为京兆尹，以大理
卿李速为黔州刺史、黔州观察使。癸亥，以资州刺史
庞复为安南都护、本管经略使。丙寅，贬礼部侍郎刘
太真为信州刺史，以给事中杜黄裳为河南尹。戊辰，
诏以李怀光外孙燕《八八》为左卫率府胄曹参军，赐
姓名曰李承绪，仍赐钱千贯，俾自营居业。夏，四月乙
未，以太子少师萧昕为工部尚书，致仕，给半禄、料，永
为常式。初，致仕官只给半禄，无料，上加之以待老臣，
半料自昕始也。五月戊辰，宋州麦一茎九岐者百馀
本。六月乙未，以光禄卿裴腆为桂管观察使。秋七月，
以嗣滕王湛然为太子宾客、《入回纥》使。八月辛未，以
同州刺史窦颖为户部侍郎。九月壬戌，诏以褚遂良
已下至李晟等二十七人图形于凌烟阁，以继国初
功臣之像。冬十月丙午，西川韦皋奏“与东蛮合力，大
破吐蕃于故巂州，擒其将臧遮遮。”自是吐蕃挫锐，竟
复嶲州。庚午，百寮请复徽号，不允。己丑，易定节度使、
检校司空、平章事张孝忠以擅出兵袭尉州，降检校
司空，为左仆射。桂管观察、御史中丞孙晟卒。癸巳，以
户部侍郎窦觎为扬州长史、兼御史大夫、淮南节度
使。十二月庚午，回纥汨咄禄长寿天亲毗伽可汗卒。
辛未，以淮南节度使杜亚为东都留守、畿汝州都防
御使，兵部侍郎裴谞为河南尹，司农卿李翼为陕虢
都防御观察使。壬申，以陕虢观察使杜祐检校礼部
尚书，兼扬州长史、淮南节度使。

六年春正月戊辰朔。戊申，大雪。二月戊辰朔，百寮会
宴于曲江亭，上赋《中和节群臣赐宴》七韵。是日，百寮
进《兆人本业》三卷，司农献黍粟各一斗。岐州无忧王
寺有佛指骨寸馀，先是取来禁中供养，乙亥，诏送还
本寺。丙戌，以中书舍人陆贽权兵部侍郎。甲午，以吏
部侍郎刘滋为吏部尚书。丁酉，王武俊守棣州。将赵
镐以郡归李纳，武俊怒，以兵攻之。三月庚子，百寮宴
于曲江亭，上赋《上巳诗》一篇赐之。壬寅，浑瑊自河中
来朝。戊午，牂牱蛮来朝。甲子，以旱，日色如血无光。夏
四月甲辰，大风雷。闰月庚申，太白、辰星聚东井。戊午，
始雨。五月丙寅朔，上御紫宸受朝。上以是月一阴生，
臣子道长，父子必以是朔面焉，故取“朔日受朝。”壬午，
以宁州刺史范希朝为单于大都护、麟胜节度使。是夏，淮南、浙东西、福建等道旱，井泉多涸，人渴乏，疫死
者众。秋七月丙寅，淮南节度使窦觎卒。癸酉，复呼亲
王母曰太妃，公主母曰太仪。八月丁未，工部尚书致
仕鲍防卒。九月乙丑，收诸道进奏院官印，悉毁之。己
卯，诏十一月八日有“事于南郊、太庙，行从官吏将士
等，一切并令自备食物。其诸司先无公厨者，以本司
阙职物充。其王府官度支量给廪物。其仪仗礼物，并
仰御史撙节处分。”冬十月己亥，文武百寮、京城道俗
抗表请徽号。上曰：“朕以春夏亢旱，粟麦不登，朕精诚
祈祷，获降甘雨，既致丰穰，告谢郊庙。朕倘因禋祀而
受徽号，是有为为之，勿烦固请也。”辛亥，回纥吊祭使
鸿胪卿郭降复命。回纥遣达北勒梅录将军来告九
姓回纥登里逻没密施、俱录忠贞毗伽可汗之丧。十
一月庚午，日南至，上亲祀昊天上帝于郊丘，礼毕还
宫，御丹凤楼宣赦，见禁囚徒，减罪一等，立仗将士及
诸军兵赐十八万段匹。今后刺史、县令以“四考为限。”
青州李纳以棣州还王武俊，并其兵士三千。是岁，吐
蕃陷我北庭，都护府，节度使杨袭古奔西州。回纥大
相颉千迦斯绐袭古请合军收复北庭，乃杀袭古，安
西因是阻绝，唯西州犹固守之。回纥亦为吐蕃所逼，
取浮图川，乃迁部落羊马于牙帐之南以避之。
七年春正月壬戌朔。己巳，襄王僙薨。庚辰，以湖南观
察使裴胄为洪州刺史、江西观察使，以常州刺史李
衡为潭州刺史、湖南观察使。蔡州置汝南县。黑衣大
食遣使朝贡。以中书舍人韩皋为御史中丞。二月己
巳，泾原帅刘昌复筑平凉城。城去故原州一百五十
里，本原之属县，地当御戎之冲要，昌复浃辰而功毕，
分兵戍之，边患稍弭。庚子，侍中浑瑊自河中来朝。三
月辛酉，陈许节度使曲环奏请权停当道冗官，待一
二年后，民力稍给则复之。壬戌，左龙武统军戴休颜
卒。甲子，泾原节度使刘昌筑胡谷堡，改名彰义堡。堡
在平凉西三十五里，亦御戎之要地。壬申，诏：“顷来赐
衣，文彩不常，非制也。朕今思之，宜有定制。节度使宜”
以鹘衔绶带，观察使宜以雁衔威仪。威仪，瑞草也。关
辅牛疫死，十亡五六，上遣中使以诸道两税钱买牛，
散给畿民无牛者。辛巳，诏：“神威、神策六军将士自相
讼，军司推劾，与百姓相讼，委府县推劾，小事移牒，大
事奏取处分，军司府县，不得相侵。”癸未，义武军节度
使、检校司空、平章事张孝忠卒。夏四月，庚子，太子少
师致仕萧昕卒。汴州献白乌。戊午，诏：“仲夏之时，万物
敷畅，阳德方茂，阴事始承。昔者观察法象，因天地交
会之序，为父子相见之仪，沿习成风，古今不易。王者
制事，在于因人，酌其情而用中，顺其俗以为礼。咸觌
之义，既行于父子之间；资事之情，岂隔于君臣之际？
申恩卿士，自我为初。起。今年五月朔御正殿，召见文
武百官，外官因朝奏咸听就列，仍编礼式，以为常典。”
己未，安南首领杜英轮叛，攻都护府，都护高正平忧
死。五月庚申朔，上御宣政殿见百官，从新制也。辛未，
置柔远军，为安南都护府。甲申，端王遇薨。许州献白
乌。戊子，以衡州刺史齐映为桂管观察使。六月庚子
朔。乙巳，太常卿崔纵卒。秋七月庚午，以信州刺史郑
叔则为福建观察使。癸酉，上幸章敬寺，赋诗九韵，皇
太子与群臣毕和，题之寺壁。戊寅，以邕王谅为义武
军节度使、易定观察等大使，以定州刺史张昇云为
留后。庚辰，以虔州刺史赵昌为安南都护、经略招讨
使。八月己丑，以翰林学士归从敬为工部尚书。甲午，
给事中郑瑜为中书舍人。丙申，贬宗正卿李翰为雅
王傅，翰林学士陆贽为兵部侍郎。罢学士。庚戌，夏州
奏，开延化渠，引乌水入库狄泽，溉田二百顷。九月庚
申，兵部尚书致仕马炫卒。冬十月癸丑，每御延英，令
诸司官长二人奏本司事。寻又敕常参官每一日二
人引对，访以政事，谓之“巡对。”十一月乙丑，令常参官
趋朝入阁，不得奔走。周亲已下丧者禁惨服，朝会须
服本色绫袍、金玉带。丁酉，以前福建观察使吴凑为
陕州长史、陜虢观察使。是冬无雪。

八年春正月丙辰朔。癸酉，罢桂管经略招讨使。二月
丁亥，许州人李狗儿持杖入含元殿击栏槛，又格擒
者诛之。庚子，京师雨土。己酉，吏部尚书李纾卒。乙丑，
山南东道节度使、检校户部尚书、嗣曹王皋薨。庚午，
宣武军节度使、司徒、平章事刘元佐卒。癸酉，剑南西
川节度使韦皋奏，“请有当道闲员官吏增其俸禄”，从
之。己亥，以湖南观察使李衡为洪州刺史、江西观察
使。襄州军乱，掠府库民财殆尽，都将徐诚斩其乱首，
杨清潭，方止。丙子，以荆南节度使樊泽为襄州刺史、
山南东道节度使，以江西观察使裴胄为江陵尹、荆
南节度使，以户部尚书班宏判度支，户部侍郎张滂
为诸道盐铁转运使。己卯，以陕虢观察使吴凑为汴
州刺史、宣武军节度、汴宋等州观察使。辛巳，以同州
刺史姚南仲为陜虢观察使。壬午，以左庶子李允为
京兆尹，以苏州刺史齐抗为潭州刺史、湖南观察使。
夏四月丁丑，贬左金吾大将军、嗣虢王则之为昭州司马，左谏议大夫、知制诰吴通元为泉州司马，给事
中窦申道州司马。戊子，以雅王傅李翰为金吾卫大
将军。翰前为窦参所恶，贬官，至是参败，上遽召翰，口
授将军，便令金吾仗上事，翌日除书方下。庚寅，以汴
州长史刘士宁为汴州刺史、宣武军节度使。时吴凑
行次窦水，闻其有变而还。乙未，贬中书侍郎、平章事
窦参为郴州别驾，窦申景州司户。寻杖杀申，诸窦皆
贬。以尚书左丞赵憬、兵部侍郎陆贽为中书侍郎、同
中书门下平章事。丁酉，韦皋请“十二而税”，以给官吏，
从之。丙午，以东都、河南、淮南、江南、岭南、山南东道两
税等物，令户部侍郎张滂主之；以河内、河东、剑南、山
南西道等财，户部尚书、判度支班宏主之，一遵《大历》
故事，如刘晏、韩滉分掌焉。给事中韦夏卿左迁常州
刺史，坐交诸窦也。是月，吐蕃寇云州。五月乙卯朔，上
御宣政殿受朝。丙辰，初增税京兆青苖，亩三钱，以给
掌闲彉骑。戊午，以光禄少卿崔穆为黔州观察使。己
未，大风吹坏庐舍门阙。丙寅，以大理卿王胡为福建
观察使。戊辰，初令授台省官者各具举主于《授官诏》。
“先是，郎官缺，左右丞举之；御史缺大夫、中丞举之，诏
书不具所举。及赵憬、陆贽为相，谏议郎官不宜专于
左右丞，宜令尚书丞郎各举其可，诏书具所举官名，
御史亦如之，异日考殿最，以举主能否。”从之。癸酉，平
卢淄青节度使、检校司徒、平章事李纳卒。癸未，前太
仆少卿刘士干有罪赐死，刘元佐养子也。六月，吐蕃
寇泾州。秋七月甲寅朔，户部尚书、判度支、萧国公班
宏卒。以管桂观察使齐映为洪州刺史、江西观察使，
以翰林学士归崇敬为兵部尚书，致仕。辛巳，大雨。八
月乙丑，以天下水灾，分命朝臣宣抚赈贷。河南、河北、
山南、江淮凡四十馀州，大水，漂溺死者二万馀人。辛
卯，以青州刺史李师古为“郓州大都督府长史”，平卢
淄青等州节度观察海运陆运押新罗渤海两蕃等
使。丁未，诏“以岁凶，罢九月赐宴。”九月丁巳，韦皋攻吐
蕃之维州，获蕃将论莽热以献。贬太子宾客于召江
州别驾，寻卒。乙亥，以太子宾客薛玨为岭南节度使。
冬十月己亥，追封故皇弟遐为均王。庚戌，复命金吾
置门籍。十一月壬子朔，日有蚀之。己巳，贬右庶子姜
公辅泉州别驾。严震奏破吐蕃于芳州。壬申，诏自今
死刑勿决，先杖。十二月庚寅，诏赐遭水县乏绝户米
三十万石。丁未，以给事中李巽为潭州刺史、湖南观
察使。闰月癸酉，门下省奏：“邮驿条式，应给纸券，除门
下外，诸使诸州不得给往还券，至所诣州府纳之，别
给俾还朝。常参官在外除授及分司假宁往来，并给
券。”从之。甲戌，牂牱、室韦、靺鞨皆遣使朝贡。
九年春正月庚辰朔，朝贺毕，上赋《退朝观仗归营诗》。
乙酉，剑南东川节度使王叔邕来朝。癸卯，初税茶岁
得钱四十万贯，从盐铁使张滂所奏。茶之有税，自此
始也。甲辰，禁卖剑铜器。天下有铜山，任人采取，其铜
官买，除铸“镜外，不得铸造。”二月庚戌朔。先是，宰相以
三节次宴府县，有供帐之弊，请以宴钱分给，各令诸
司选胜宴会，从之。是日，中和节，宰相宴于曲江亭，诸
司随便，自是分燕焉。易定留守张昇云为义武军节
度使。辛酉，诏复筑盐州城。贞元三年，城为吐蕃所毁，
自是塞外无堡障，犬戎入寇，既成之后，边患息焉。三
月己亥，以驾部郎中、知制诰张式为虢州刺史。夏四
月辛酉，地震，有声如雷，河中、关辅尤甚，坏城壁庐舍，
地裂水涌。五月庚申，废诸州府执刀。甲辰，以义成军
节度使、检校右仆射贾耽为左仆射、同中书门下平
章事，以尚书左丞卢迈本官同平章事，以郑州刺史
李融为滑州刺史、义成军节度使。乙巳，韦皋奏遣军
出西山，破吐蕃峨和城，定兼城、通鹤军，凡平堡五十
馀所。是日，以蕃俘器杖来献。丙戌，以门下侍郎、平章
事董晋为礼部尚书，罢知政事。甲寅，加韦皋检校右
仆射。以司农少卿裴延龄为户部侍郎、判度支。庚申，
以给事中李衡为户部侍郎、诸道盐铁转运使。秋，七
月乙未，敕“县令以四考为限，无替者宜至五考。”庚子，
以信州刺史孙公器为邕管经略使。故事，宰相秉笔
决事，每人十日一易，至是，贾耽、赵憬、陆贽、卢迈同平
章政事。百寮有所关白，更相让而不言，始诏令旬日
秉笔，后诏每日更秉笔。剑南西川羌女国王杨立志、
哥邻王董卧庭、白狗王罗陀忩、弱水王董避和、逋租
王弟《邓告知》、南水王侄《尚悉曩》等六国君王自来朝
贡。六国初附吐蕃。韦皋出西山讨吐蕃，故六蛮内附，
各授官敕遣之。八月庚戌，太庙、中书令、西平郡王李
晟薨，赠太师，废朝五日。己巳，皇太子长男广陵王淳
纳妃郭氏。九月己卯，罢九日宴，以太师晟丧也。冬十
月己酉，侍中马燧对于延英，燧足疾，诏令不拜，行仆
于地，命宦者扶持之。上谓之曰：“前日卿与太尉晟俱
来，今公独至。”因歔欷泣下。及燧退，上送及阶。癸酉，环
王国献犀牛，上令见于太庙。十一月乙酉，日南至，上
亲郊圆丘。是日，还宫，御丹凤楼，制曰：“朕以寡德，祗膺
大宝，励精理道，十有五年。夙夜惟寅，罔敢自逸。小大之务，莫不祗勤。皇灵怀顾，宗社垂祐，年谷丰阜，荒服
会同，远至迩安，中外咸若。永惟多祐，实荷元休。是用
虔奉礼章，躬荐郊庙，克展因心之敬，获申报本之诚。
庆感滋深，悚惕惟励。大福所赐，岂独在予，思与万方，
均其惠泽。可大赦天下。”辛卯，华州潼关镇国军陇右
节度使李元谅卒于良原，以其部将阿史那叙统元
谅之众戍良原。壬寅，河南尹、东都留守裴谞卒。甲辰
冬，制：“荐官宜令尚书丞郎于都堂访以理术，试时务
状，考其通否及历任考课事迹，定为三等，并举主姓
名，仍令御史一人为监试。如授官后，政事能否，委御
史台观察使以闻，而殿最举主。”十二月丙午朔，制：“今
后使府判官、副使、行军已下，使罢后如是检校，试五
品以上官不合集于吏部，选任准罢使郎官、御史例，
冬季闻奏。”丙辰，宣武军乱，逐节度使刘士宁。壬戌，以
通王谌为宣武军节度使，以宣武军节度使副使李
万荣为汴州刺史、宣武军节度、汴宋等州观察留后、
朔方灵盐节度副大使、太子少师、检校左仆射、馀姚
郡王杜希全卒。

十年春正月乙亥朔。乙酉，以虔王谅为朔方灵盐丰
节度大使，以朔方等道行军司马李栾为留后。壬辰，
南诏异牟寻大破吐蕃于神川，使来献捷。己亥，昭义
节度使、检校司空、平章事李抱真请降官，乃授检校
左仆射。时抱真病，巫祝言宜降爵，故有是请。二月丙
午，以瀛州刺史刘澭为秦州刺史、陇右经略军使，理
普闰县，仍以普闰军为名。乙卯，以给事中齐抗为河
南尹。乙丑，义成军节度使、郑滑观察使李融卒。丁卯，
诏：“君臣之际，义莫重焉，每闻薨殂，良深悼恻。应文武
朝臣薨卒者，其月俸料宜全给，仍更准本官一月俸
料以为赙赠。”三月乙亥，黄雾四塞，日无光。以华州刺
史李复为滑州刺史。义成军节度使。沧州程怀直来
朝，赐安业坊宅妓一人，复令还镇。庚辰，南诏异牟寻
攻收吐蕃铁桥已东城垒一十六，擒其王五人，降其
民众十万口。壬申，以同州刺史卢征为华州刺史、潼
关防御、镇国军等使。辛丑，以延州刺史李如暹所部
蕃落赐名曰安塞军，以如暹为军使。夏四月戊辰，地
震。癸丑，复震。恒州奏“见巨人迹。”以云南告捷使高细
龙为左武卫将军。是月，太白昼见。有大鸟飞集宫中，
食杂骨。是春，霖雨，罕有晴日。六月壬寅朔，昭义军节
度使、检校左仆射、同中书门下平章事、义阳王李抱
真卒，诏以其将王延贵权知昭义军事。癸丑，以祠部
郎中袁滋兼御史中丞，为册南诏使。甲寅，以辰州刺
史房孺复为容管经略使。丙寅，韦皋奏“西山峨和城
击破吐蕃城栅，斩首二千八百级。”庚午，度支使裴延
龄兼灵、盐等州盐池井榷使。辛未晦，有水鸟集于左
藏库。是夜，暴雨，大风折木。秋七月壬申朔，以邕王谅
为昭义军节度使，以昭义军押衙王延贵为路府左
司马，充昭义节度留后，赐名虔休。抱真别将权知洺
州事。元谊不悦，虔休为留后，据洺州叛，阴结田绪。庚
辰，赐南诏异牟寻金印、银窠，其文曰“贞元册南诏印。”
先是，吐蕃以金印授南诏，韦皋因其旧而请之。汴州
军乱，攻节度留后李万荣，不胜而溃，万荣悉捕斩其
孥。己亥，前汴州节度使刘士宁宜于郴州安置。钦州
守镇黄少卿叛，攻邕管，经略使孙公器又陷钦、横、浔、
贵等州。吐蕃大将论乞髯阳没藏悉诺硉以其家内
附，授归义将军。因置四品已下武官，以授四夷归附
者。仍定怀化大将军已下俸钱。九月辛未朔，以袁州
刺史董镇为邕管经略使。戊子，赐百寮九日宴，上赋
诗赐之。辛卯，南诏献《铎槊浪人剑》、吐蕃印八纽。戊戌，
定州张云昇改名“茂昭。”冬十月癸卯，御宣政殿，试贤
良方正、能直言极谏等举人。壬戌，刑部尚书刘滋卒。
十一月乙酉，诸道盐铁转运使张滂为卫尉卿，以浙
西观察使王纬为诸道盐铁转运使。庚寅，秘书监致
仕穆宁卒。十二月庚子朔。壬戌，贬中书侍郎、平章事
陆贽为太子宾客。

十一年春正月庚午朔。乙亥，岭南节度使薛玨卒。乙
未，以秘书少监王础为黔中经略观察使，卫尉少卿
武少仪为邕管经略使。丙申，以邕管经略使王锷为
广州刺史、岭南节度使。二月癸卯，以衢州刺史李若
初为福建观察使。乙巳，册“渤海大钦茂之子嵩为渤
海郡王”、忽汗州都督。乙卯，于泾州彰信堡置潘原县。
甲子，九姓回纥骨咄禄毗伽奉诚可汗卒。三月庚午，
司徒兼侍中马燧以疾请罢侍中，不许。辛未，赐宰臣、
两省供奉官宴于曲江亭。乙丑，以吏部侍郎郑瑜为
河南、淮南水陆转运使。丙申，诸州准例荐隐居丘园、
不求闻达蔡广成等九人，各受试官，令给公乘，到京
日量才叙用。夏四月，旱。壬戌，贬太子宾客陆贽为忠
州别驾，京兆尹李元信州长史，卫尉卿张滂汀州长
史。癸亥，以兵部侍郎韩皋为京兆尹。甲子，赐《南诏敕
书》，始列中书三官奉宣行，复旧制也。丙寅，幽州刘济
奏“大破奚王啜剌等六万馀众。”五月丁卯朔。庚午，命

王虔休为潞州大都督府长史、昭义军节度副大使、
知节度事、管内度”支营田潞泽磁邢洺观察使；又以
朔方留后李栾为灵州大都督府长史、朔方灵盐丰
夏四州受降、定远城天德军节度副大使、知节度事、
管内度支营田观察押蕃落等使。甲申，河东节度使、
检校工部尚书、太原尹李自良卒。庚寅，遣使册九姓
回纥腾里罗《羽录》没密施合胡六骨咄禄毗伽怀信
可汗。癸巳，以通王谌为河东节度使，以河东行军司
马李悦为河东节度、营田观察留后、北都副留守。甲
午，初铸河东监军印。监军有印，自王定远始也。六月，
河阳献白乌。甲辰，晋慈隰观察使崔汉衡卒。癸丑，以
绛州刺史姚齐梧为晋、慈、隰都防御观察使。秋七月
丙寅朔，右谏议大夫阳城为国子司业，河东监军王
定远配流崖州，坐专杀也。辛卯，江西观察使、洪州刺
史齐映卒。八月辛亥，司徒兼侍中、北平郡王马燧薨，
赠太傅。丙辰，以楚州刺史路寰为洪州刺史、江西观
察使。闰月己丑，国子司业裴澄表上《乘舆月令》十二
卷，《理兴》十二卷。九月己卯，赐宰臣两省供奉官宴于
曲江，赋诗六韵赐之。丁巳，加韦皋统押近界诸蛮及
山西八国云南安抚等使。沧州大将程怀信逐其帅
程怀直。冬十月丁丑，以虔王谅为横海军节度大使，
以兵马使程怀信为留后。十一月丙申，日南至，不受
朝贺，以司徒马燧葬也。辛丑，太常定马燧谥曰景武，
上曰：“景太祖谥改‘庄武’”可也。己酉，潭州献《赤乌》。十二
月戊辰，上猎苑中，戒多杀，止行三驱之礼，劳士而还。
十二年春正月甲午朔。庚子，元谊、李文通率洺州兵
五千、民五万家东奔田绪。壬子，以前沧州节度使程
怀直为左龙武统军。乙丑，成德军节度使、检校司徒、
兼侍中浑瑊兼中书令，兴元节度使严震、魏博田绪、
西川韦皋，并加检校左右仆射、同中书门下平章事。
于是方镇皆叙进兼官。上制《贞元广利药方》五百八
十六首，颁降天下。三月癸巳朔。甲午，韦皋奏“收降蛮
七千户，得吐蕃所赐金字告身五十五片。”乙巳，以户
部侍郎裴延龄为户部尚书。戊申，以兵部尚书董晋
充东都留守、判东都尚书省、东畿汝州都防御使。四
月壬戌朔。戊辰，左右十军使奏：“去年冬，车驾幸诸营，
欲于银台亭子门外立碑，以纪圣迹。”从之。庚午，魏博
节度使、度支营田观察使、检校左仆射、平章事、魏州
长史、驸马都尉、雁门郡王田绪卒。庚辰，上降诞日，命
沙门道士加文“儒官，讨论《三教》。”上大悦。五月辛卯朔。
丙申，邠宁节度使张献甫卒。甲辰，以邠宁都虞候杨
朝晟为邠州刺史、邠宁庆节度使。银夏节度使韩潭
让所授礼部尚书。乞雪崔宁，许其家收葬。丁巳，驸马
郭暧、王士平、暧弟煦、暄坐代宗忌辰饮宴，贬官归第。
六月壬戌，故驩州司户窦参许其家收葬。乙丑，初置
左右护军中尉监、中护军监以授宦官，以左右神策
军使窦文场、霍仙鸣为左右神策护军中尉监，以左
右神威军使张尚进、焦希望为左右神威中护军监。
辛巳，宣歙观察使、宣州刺史刘赞卒。七月乙未，以东
都留守、兵部尚书董晋检校左仆射、同中书门下平
章事、汴州刺史、宣武军节度使、宋亳颍观察使。时李
万荣病，万荣子迺自署为兵马使，军人又逐迺，汴州
乱，故命董晋帅之。以太子宾客王翃为东都留守、判
东都尚书省事、东畿汝都防御使。是日，汴州节度使
李万荣卒。八月辛未朔，日有蚀之。己巳，以前魏博节
度副使田季安为魏州长史、魏博节度观察等使。庚
午，增修望仙门，广夹“城十王宅、六王宅。”癸酉，以虢州
刺史崔衍为宣歙池观察使。以乞髯子汤忠义为归
德军。丙子，以汝州刺史陆长源为宣武行军司马。丙
戌，门下侍郎、平章事赵憬薨。九月甲午，以河东行军
司马李景略为丰州刺史、天德军丰州西受降城都
防御使。丙午，户部尚书、判度支裴延龄卒。庚戌，幸鱼
藻宫，即日还内。壬子，吐蕃寇庆州。冬十月壬戌，诏以
京畿旱，放租税。甲戌，谏议大夫崔损、给事中赵宗儒
并同中书门下平章事，俱赐金紫。以少府监崔穆为
晋州刺史、晋慈隰观察使。十一月辛卯，昭义王虔休
造《诞圣乐曲》以献。十二月己未，大雪，平地二尺，竹柏
多死。环王国所献犀牛，甚珍爱之，是冬亦死。上著《刑
政箴》一首。癸未，回纥、南诏、剑南西山国女国王并来
朝贺。

十三年春正月戊子朔。庚寅，太子少师致仕关播卒。
壬寅，吐蕃赞普遣使修好，塞上以闻，上以吐蕃负约，
不受其使。东都尚书省火。二月丁巳，赐宰臣、两省供
奉官宴于曲江亭。乙亥，度支郎中苏弁为户部侍郎、
判度支，兵部郎中王召判户部。三月戊子，造会庆亭
于麟德殿前。乙巳，以福建都团练使李若初为明州
刺史、浙东观察使，以婺州刺史柳冕为福建观察使。
夏四月壬戌，上幸兴庆宫龙堂祈雨。乙丑，大雪。庚午，
义成军节度使、郑滑观察营田检校左仆射、滑州刺
史李复卒。己卯，以大理卿于𬱖为陕州长史、陕虢观察使。庚辰，以陜虢都防御观察、转运等使姚南仲为
滑州刺史、义成军节度、郑滑观察使。五月丙戌朔，韦
皋收复嶲州，画图来上。壬子，以库部郎中、翰林学士
郑馀庆为工部侍郎、知吏部选事。六月己卯朔，以衡
州刺史陈云为邕管经略使。辛巳，引龙首渠水自通
化门入，至太清宫前。壬午，韦皋奏“于嶲州破吐蕃，生
擒大笼官，士人马畜器械不可胜纪。”秋七月丙戌，宰
相卢迈请告累月四“表避相位。”是日，命宰臣问疾于
卢迈私第。己丑，右神策中尉霍仙鸣病，赐马十匹，令
于诸寺斋僧。壬辰，浚湖渠鱼藻池深五尺。乙未，地震。
甲辰，以兵部郎中王召为户部侍郎。乙丑，诏“令后嗣
王薨葬，所司并供卤簿，永为常式。”八月丁巳，诏京兆
尹韩皋修昆明池石炭、贺兰两堰兼湖渠。壬午，容管
经略使房孺复卒。九月己丑，卢迈恳让相位，乃授“太
子宾客。辛卯九日，宴宰臣百官于曲江”，上赋诗以赐
之。己未，江西观察使路瓌卒。甲辰，升定州为“大都督
府。”以湖南观察使李巽为江州刺史、江西观察使，以
礼部侍郎吕渭为潭州刺史、湖南观察使。冬十月癸
丑朔，以前滁州刺史房济为容管经略使。丙辰，黔中
观察使奏：“溪州人户诉，被前刺史魏从琚于两税外，
每年加进朱砂一千觔，水银二百驮，户民疾苦，请停。”
从之。淮南吴少诚擅开淘刁河、汝河，诏使不能禁。癸
酉，宰相贾耽以疾避相位，不允。丁丑，徐泗节度使张
建封来朝，上嘉之，次日于延英召对。癸巳，赠太傅马
燧祔庙，命所司供少牢祭，仍给卤簿，从宅至庙。十二
月庚辰，右龙武统军韩游瓌卒。
十四年春正月壬午朔。庚寅，诏诸道州府，应贞元八
年至十一年两税及榷酒钱在百姓复内者，总五百
六十万七千贯，并除放。甲午，敕：“北来朝官，或相过从，
金吾皆上闻。其间如是亲故，或尝同寮，伏腊岁时，须
有还往，亦人偷常礼，今后不须奏闻。”因张建封奏议
也。二月壬子朔。戊午，上御麟德殿，宴文武百寮。初奏
破阵乐，遍奏九部乐及宫中歌舞妓十数人列于庭。
先是，上制《中和乐》武曲，是日奏之，日晏方罢。比诏二
月一日中和节宴以雨雪，改用此日。上又赋《中春麟
德殿宴群臣诗》八韵，群臣颁赐有差。乙亥，赐光蔡节
度曰彰义军。三月丙申，右神策行营节度、凤翔陇右
观察使、检校尚书右仆射、凤翔尹邢君牙卒。以右神
策将军张昌为凤翔尹、右神策行营节度、凤翔陇右
节度使，仍改名敬则。夏四月乙丑，以左谏议大夫、平
章事崔损为修奉八陵使。先是，昭陵寝殿为火所焚，
至是，献、昭、干、定、泰五陵各造屋三百八十间，桥元建
“三陵，据阙补造。”五月庚辰朔。甲午，前东都留守、东畿
汝都防御使、校检、吏部尚书杜亚卒。丙午，户部侍郎、
判度支苏弁为太子詹事。上特召度支郎中于“于
延英，兼御史中丞，赐金紫，令判度支。”闰月庚申，以左
神策行营节度韩全义为夏州刺史，兼盐、夏、绥、银节
度使，以代韩潭。甲子，贬太子詹事苏弁为汀州司户，
兄赞善大夫衮为永州司户，前京兆府士曹冕为信
州司户。六月癸卯，太子宾客卢迈卒。乙巳，以旱俭，出
太仓粟赈贷。秋七月，以吉州刺史杜春为邕管经略
使。乙卯，贬京兆尹韩皋为抚州司马。召右金吾将军
吴凑于延英，面授京兆尹，即令入府视事。是夏热甚。
壬申，以给事中、同中书门下平章事赵宗儒为太子
左庶子，以左谏议大夫、平章事崔损为门下侍郎、平
章事，以工部侍郎郑馀庆为中书侍郎、同平章事。左
神策护军中尉霍仙鸣卒。丁丑，以宦者第五守亮代
仙鸣为中尉。己卯，左右神策置统军，品秩奉给视六
军统军例。甲午，崔损修奉八陵寝宫毕，群臣于宣政
殿行称贺。江西观察使、润州刺史王纬卒。九月丁未
朔。己酉，山南东道节度使、检校尚书右仆射、襄州刺
史樊泽卒。乙卯，以同州刺史崔宗为陕州大都督府
长史、陕虢观察水陆转运使，以浙东观察李若初为
润州刺史、浙西观察使及诸道盐铁转运使，又以常
州刺史裴肃为越州刺史、浙东观察使。丙辰，以陕虢
观察使于𬱖为襄州刺史、山南东道节度使。丁卯，杞
王傜薨。以太常卿杜确为同州刺史、本州防御、长春
宫使。癸酉，谏议大夫田登奏言：“兵部武举人持弓挟
矢数千百人入皇城，恐非所宜。”上闻之瞿然，乃命停
武举。冬十月癸酉，以岁凶谷贵，出太仓粟三十万石
开场粜以惠民。庚子，夏州韩全义奏破吐蕃盐州。十
一月己未，韦皋进《开西南蛮事状》一卷，叙开复南诏
之由。十二月戊子，太子少师致仕郢国公韦伦卒。癸
酉，出东都含嘉仓粟七万石，开场粜，以惠河南饥民。
己亥，南诏异牟寻遣使贺正旦。明州镇将栗锽杀刺
史卢云。

十五年春正月丙午朔。甲寅，雅王逸薨。甲戌，浙西观
察使李若初卒。二月，罢中和节宴会，年凶故也。丁丑，
宣武军节度使、检校左仆射、平章事、汴州刺史董晋
卒。乙酉，以行军司马陆长源检校礼部尚书、汴州刺

诸道盐铁转运使。是日，汴州军乱，杀陆长源及节度
判官孟叔度、丘颖，军人脔而食之。监军俱文珍以宋
州刺史刘逸准久为汴之大将，以书招之，俾静乱。乙
丑，以宋州刺史刘逸准检校工部尚书，兼汴州刺史、
宣武军节度使，仍赐名全谅。乙未，裴肃奏“于台州擒
栗锽以献，斩于独柳树。”癸卯，罢三月群臣宴，赏岁饥
也。出太仓粟十八万石粜于京畿诸县。三月甲寅，吴
少诚寇唐州，杀监军，召国朝，掠居民千馀而去。丁巳，
以度支郎中兼中丞于为户部侍郎，依前判度支。
戊午，昭义军节度使、检校工部尚书王虔休卒。戊辰，
以河阳三城节度使李元为潞州长史、昭义军节度、
泽潞磁邢洺观察使，以河阳节度押衙衡济为怀州
刺史、《河阳三城》怀州节度使。辛未，太子少师致仕于
颀卒。壬申，于易州满城县置永清军。癸酉，令江淮岁
运米二百万石。虽有是命，然岁运不过四十万石。”四
月丁丑，以久旱，令阴阳人法术祈雨。壬午，内侍省加
置内给事二员。癸未，以安州刺史伊慎为安黄节度、
营田观察使。庚寅，应京城内外诸军县镇职员官见
共五万八千二百七十一人，宜令每人赐粟一石。乙
未，特进、兵部尚书归崇敬卒。五月甲辰朔。戊辰，宗正
卿、嗣吴王𪩘薨。六月己卯，黔中观察使、御史中丞王
础卒。癸巳，山南西道节度使、检校尚书左仆射、平章
事严震卒。秋七月乙巳，以兴州刺史、兴元都虞候严
砺为兴元尹、兼御史大夫、山南西道节度度支营田
观察等使。丙午，故唐安公主赐谥曰“《庄穆。公主》赐谥，
自《唐安》始也。丁未，以王础废朝一日。观察使卒废朝，
自础始也。戊午，贬谏议大夫苗拯万州刺史，左拾遗
李繁播州参军，以私议除拜严砺不当而无章疏，而
伪言累上疏故也。郑、滑大水。八月壬申朔。丙申，陈许
节度使、检校尚书右仆射、许州刺史曲环卒。丁酉，以
洋州刺史韦士及为黔中观察使。丙午，以陈许兵马
使、前陈州刺史上官涗为许州刺史、陈许节度使。吴
少诚谋逆渐甚，陷临颍，进围许州。庚戌，宣武军节度
使、检校工部尚书、汴州刺史刘全谅卒。丙辰，制：“吴少
诚非次擢用，授以节旄，秩居端揆之荣，任总列城之
重，期申报效，奉我典章。而秉心匪彝，自底不类，凶狡
成性，扇构多端，擅动甲兵，暴越封壤。寿州茶园，辄纵
凌夺。唐州诏使，僭构杀伤，干犯国章，罪在无赦。”朕以
“王者之德，在乎好生，人君之体，务于含垢。宁屈己以
宥罪，不残人以兴师。”以上稽宗社之威，外抑忠贤之
请，庶有悛革，尚议优容。幸邻境之丧，逞贪乱之志，焚
略县邑，残暴吾民。朕尤冀知非，为之忍耻，亟颁恩命，
未许出师。至乃攻逼许州，肆其虿毒，恣行杀戮，流害
“黎蒸。恶稔祸盈，人神同弃，兴言致讨，实悼于怀。宜令
诸道各出师徒，犄角齐进。吴少诚在身官爵，并宜削
夺。”己巳，自今中和、重阳二节，每节只禁屠一日。辛酉，
以大理评事、宣武军都知兵马使韩弘检校工部尚
书，兼汴州刺史、御史大夫、宣武军节度使。冬十月己
丑，邕王谅薨。吏部侍郎奚陟卒。十一月乙巳，冬至，罢
朝，会兵兴也。壬子，襄州于𬱖奏“于朗山破淮南贼三
千人。”十二月庚午，朔方等道副元帅、河中绛州节度
使、检校司徒、兼奉朔、中书令浑瑊薨。乙未，战淮西贼
于小溵河，王师不利，诸军自溃。丁酉，以同州刺史杜
确为河中尹、河中绛州观察使。

十六年春正月庚子朔。乙巳，恒、冀、定州、许、河阳四镇
之师与贼战，皆不利而退。南诏献《奉圣乐》舞曲，上阅
于麟德殿前。二月己酉，以左神策行营银夏节度等
使韩全义为蔡州行营招讨使，陈许节度使上官涗
副之。己丑，左龙武统军程怀直卒。己酉，华州刺史、潼
关防御、镇国军使卢征卒。壬子，以尚书右丞袁滋为
华州刺史、潼关防御、镇国军使。夏四月丁亥，黔中知
宴设吏傅近逐观察使韦士宗。己丑，以昭义军节度
使姚南仲为右仆射。以权知新罗国事金俊邕袭祖
开府、检校太尉、鸡林州都督、新罗国王。辛卯，以义成
军行军司马卢群为滑州刺史、兼御史中丞、义成军
节度使。壬申，检校兵部尚书、京兆尹吴凑卒。五月戊
戌朔，以雨罢朝。庚戌，韩全义与蔡贼将吴少诚战于
溵水南，王师败绩。徐泗濠节度使、检校尚书右仆射、
徐州刺史张建封卒。壬子，徐州军乱，不纳。行军司马
韦夏卿迫建封子愔为留后。丙寅，韦士宗却入黔州。
丁卯，以吏部侍郎顾少连为京兆尹。六月丙午，郓州
李师古、淮南杜祐并加同平章事，以祐兼领徐、泗、濠
节度。以前虢州参军张愔起复骁卫将军，兼徐州刺
史、御史中丞、本州团练使、知徐州留后。秋，七月，湖南
观察使吕渭卒。八月，癸酉，以河中尹王〈阙〉为潭州刺
史、湖南观察使。九月，宥吴少诚。驸马都尉郭暧卒。义
成军节度使卢群卒。丙午，前太常卿裴郁卒。戊辰，以
左丞李光素为滑州刺史、兼御史大夫、义成军节度
使。庚戌，贬中书侍郎、同中书门下平章事郑馀庆为
郴州司马，户部侍郎、判度支于为泉州司户，以户部侍郎王召判度支，以户部郎中崔从质为户部侍
郎。癸酉，吴少诚贼迫官军溵水砦下营，韩全义退保
陈州，诸军散还本道，官军不振。以河南少尹张式为
河南尹、水陆转运使。庚申，以太常卿齐抗为中书侍
郎、同平章事。癸亥，以虔王谅为徐州节度使，张愔为
留后。冬十月辛未，兴元严砺希监“军旨，诬奏流人，通
州别驾崔河图长流崖州赐死，人士伤之。吴少诚引
兵归蔡州，上表待罪。”戊子，诏雪吴少诚，复其官爵。乙
丑，河东节度使、检校礼部尚书、太原尹、兼御史大夫、
北都留守李悦卒。甲午，以河东行军司马郑儋检校
工部尚书、太原尹、河东节度使。十一月癸卯，泗州、濠
州宜隶淮南观察使。戊申，以太府卿韦渠牟为太常
寺卿。十二月，戊寅，罢《吏部复考判官》及礼部别项贡
举。

十七年春正月甲午朔。甲寅，韩全义自蔡州行营还，
诏归镇华州。二月癸巳朔，赐群臣宴于曲江亭，上赋
《中和节赐宴曲江诗》六韵赐之。丁酉，雨雹。己亥，雨霜。
戊申夜，雷震雨雹。庚戌，大雨雪兼雹。三月乙丑，赐群
臣宴于曲江亭。己巳，黔中观察使韦士宗复为三军
所逐。癸酉，衢州刺史郑式瞻进绢五千匹、银二千两，
上曰：“式瞻犯赃，已诏御史按问，所进宜付左藏库。”丁
丑，省天下州府别驾、司马、田曹参军，京兆、河南、太原
三府外，诸府判司双曹者省一。夏四月丁未，始命驸
马及郡县主婿无子者，养男不用母荫。辛亥，以谏议
大夫裴佶为黔中观察使。五月壬戌朔，日有蚀之。乙
酉，邠宁节度使、检校工部尚书、邠州刺史杨朝晟卒。
丙戌，以工部侍郎赵植为广州刺史、兼御史大夫、岭
南节度使。六月，戊戌，以定平镇兵马使李朝采检校
工部尚书，兼邠州刺史、朔方邠宁庆节度使；以中官
杨志廉为右神策护军中尉。浙西人崔善真诣阙上
书，论浙西观察使李锜罪状，上览奏不悦，令械善真
送于李锜，为凿坑待“善真既至，和械推而埋之，由是
锜恣横叛。”己酉，以邠宁兵马使高固为邠州刺史、兼
御史大夫、邠宁庆节度使。丁巳，成德军节度使、恒冀
深赵德棣观察等使、恒州大都督府长史、检校太尉、
中书令、琅琊郡王王武俊薨，赠太师，谥曰忠烈。秋七
月戊寅，吐蕃寇盐州。辛巳，以前成德军节度副使、检
校工部尚书、知恒府事、清河郡王王士真起复，授恒
州长史，充成德军节度使。乙酉，太常卿韦渠牟卒。己
丑，吐蕃陷麟州，杀刺史郭锋，毁城垒而去。八月戊午，
以河东行军司马严绶检校工部尚书，兼太原尹、御
史大夫、河东节度使。九月壬戌，韦皋奏大破吐蕃于
雅州。戊辰，群臣宴曲江，上赋《九日赐宴曲江亭》诗六
韵赐之。丁丑，礼部尚书李齐运卒。冬十月，加韦皋检
校司徒、中书令，封南康郡王，赏破吐蕃功也。戊午，盐
州刺史杜彦先委城奔庆州。辛未，宰相贾耽上《海内
华夷图》及《古今郡国县道四夷述》四十卷。甲戌，翰林
待诏戴少平死，十六日复生。庚戌，以京兆尹顾少连
为吏部尚书，以吏部侍郎韦夏卿为京兆尹。淮南节
度使杜祐进《通典》凡九门，共二百卷。

十八年春正月戊午朔，大雨雪，罢朝贺。乙丑，骠国王
遣使悉利移来朝贡，并献其国乐十二曲，与乐工三
十五人。乙亥，韦皋以所擒蕃相论莽热来献。庚辰，以
常州刺史贾全为越州刺史、浙东观察使。二月戊子
朔，赐群臣宴于马璘之山池。三月癸未，以剑南东川
行军司马李康为梓州刺史、兼御史大夫、剑南东川
节度使。乙丑，赐宴群臣于马璘之山池。己巳，以蕲州
刺史郑绅为鄂州刺史、鄂岳蕲沔观察使。癸酉，以浙
东团练副使齐总为衢州刺史。总以横赋进奉希恩，
给事中许孟容封还制书。丙戌，以河中行军司马郑
元为河中尹、兼御史大夫、河中绛节度使。五月癸亥，
以窦群为左拾遗。庚辰，以祠部员外“郎裴泰为检校
兵部郎中，充安南都护、本管经略使。”六月癸巳，以吏
部尚书顾少连为兵部尚书、东都留守、东都畿汝防
御使、前东都留守、检校礼部尚书王翃卒。秋七月庚
辰，蔡、申、光三州春水夏旱，赐帛五万段，米十万石，盐
三千石。八月壬寅，以邕管经略使徐中为广州刺史、
岭南节度使。甲辰，以岭南节度掌书记、试大理评事
张正元为邕州刺史、御史中丞、邕管经略使。给事中
许孟容以非先赐授，封还诏书。丁未，以户部侍郎、判
度支王召为户部尚书、判度支。九月乙卯朔，以太常
少卿杨凭为潭州刺史、湖南观察使。癸亥，赐群臣宴
于马璘山池，上赋、《九日赐宴诗》六韵赐之。冬十月丁
亥，以刑部尚书王锷为“淮南节度副使兼行军司马。”
己酉，鄜坊丹延节度使、检校礼部尚书王栖耀卒。十
一月丙辰，以同州刺史刘公济为鄜州刺史、鄜坊丹
延节度使。十二月乙巳，贬大理卿李正臣为卫尉少
卿，正臣为御史弹劾下狱，不堪其辱而死。戊申，黎州
蛮牂牱使入朝。
十九年春正月癸丑朔。二月壬午朔，赐宴马璘山池。
丁亥，修含元殿。赐安黄节度曰“奉义军。”丙申，以桂管留后韦武为桂州刺史、桂管观察使。己亥，安南经略
使裴泰为州将王季元所逐。甲辰，淮南节度使杜佑
来朝。三月壬子朔，以杜佑检校司空、同中书门下平
章事、太清宫使；以淮南行军司马王锷检校尚书右
仆射，兼扬州大都督府长史、淮南节度使。丁卯，以“今
年孟夏禘飨，前议太祖懿、献之位未决，至此禘祭，方
正太祖东向之位，已下列序昭穆。其献祖、懿祖祔于
德明、兴圣之庙，每禘祫年，就本室飨之。”乙亥，以司农
卿李实为京兆尹。夏四月乙未，泾原节度使刘昌奏
请移行原州为平凉城，从之。戊戌，百官以祔庙“毕，蹈
舞称贺。”五月辛亥，湖南节度使、检校工部尚书、江陵
尹裴胄卒。乙未，以荆南行军司马裴筠为江陵尹、兼
御史大夫、荆南节度使。甲子，四镇北庭行军、泾原节
度使、检校右仆射、泾州刺史刘昌卒。甲戌，以泾原节
度留后段佑为泾州刺史、兼御史大夫、四镇北庭行
军、泾原节度使。乙亥，吐蕃遣使论频热入朝。甲辰，以
陈许行军司马刘昌裔检校工部尚书，兼许州刺史、
陈许节度使。自正月至是未雨，分命祈祷山川。秋七
月戊午，以关辅饥，罢吏部选、礼部贡举。己未，中书侍
郎、平章事齐抗为太子宾客，病免也。甲戌，始雨。乙亥，
尚书右仆射姚南仲薨。贷京畿民麦种。八月乙未，大
雨霖。冬十月乙未，以太子宾客韦夏卿为东都留守、
东都畿汝都防御使。闰月丁巳，门下侍郎、同平章事
崔损卒。十一月戊寅朔，以盐州兵马使李兴干为盐
州刺史，许专达于上，不隶夏州。丙午，振武、麟胜节度
使范希朝来朝。戊午，以振武行军司马阎巨源检校
工部尚书，兼单于大都护、振武麟胜节度使。庚申，以
太常卿高郢为中书侍郎、同中书门下平章事。壬申，
监察御史崔薳入台近，“不练故事，违式入右神策军。”
上怒，笞四十，配流崖州。

二十年春正月丁丑朔。丙申，天德军防御团练使、丰
州刺史李景略卒，以其判官任简迪代领其任。己亥，
以鄜坊、丹延节度使刘公济为工部尚书，以其行军
司马裴玢代领其任。二月丙午朔，罢中和节宴，岁俭
也。庚戌，大雷震、雨雹。三月甲申，以吐蕃赞普卒废朝。
己亥，以国子祭酒赵昌为安南都护、御史大夫、本管
经略使。夏四月辛酉，太子宾客齐抗卒。丙寅，吐蕃使
臧〈阙〉河南观察使论乞冉等五十四人来朝贡。陈许
节度赐号“忠武军。”五月甲戌朔，御宣正殿。乙亥，以史
馆修撰、秘书监张荐为工部侍郎、兼御史大夫，充《入
吐蕃》吊祭使。七月癸酉朔，大雨雹。辛卯，福建观察使
柳冕奏“置万安监牧于泉州界，置群牧五，悉索部内
马牛羊近万头匹，监吏主之。”八月戊申，以房州刺史
郄士美为黔中观察使。己未，以昭义兵马使卢从史
为检校工部尚书，兼潞州长史、昭义军节度、泽潞磁
邢洺观察使。九月庚辰，赐群臣宴于马璘山池。冬十
月甲辰，于景州南皮县置唐昌军。辛亥，易定节度使
张茂昭来朝。十一月丁酉，以监察御史李程、秘书正
字张聿、蓝田县尉王涯并为翰林学士。十二月，吐蕃、
南诏、日本国并遣使朝贡。庚午，以桂管防御使颜证
为桂州刺史、桂管观察使。

二十一年春正月辛未朔，御含元殿受朝贡。是日，上
不康。丙子，以浙东观察判官凌准为翰林学士。癸巳，
会群臣于宣政殿，宣遗诏，“皇太子宜于柩前即位。”是
日，上崩于会宁殿，享寿六十四。甲午，迁神柩于太极
殿。丙申，发丧，群臣缟素，皇太子即位。永贞元年九月
丁卯，群臣上谥曰神武孝文，庙号德宗。十月己酉，葬
于崇陵，昭德皇后王氏祔焉。